
ส่วนที่  1
บทนำ
บทนำ

ตามระเบียบกระทรวงมหาดไทย ว่าด้วยการจัดทำแผนพัฒนาขององค์การปกครองส่วนท้องถิ่น พ.ศ.2548  กำหนดให้องค์การปกครองส่วนท้องถิ่นทำแผนยุทธศาสตร์ แผนพัฒนาสามปีและแผนการดำเนินงาน  สำหรับแผนการดำเนินงานนั้น มีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์การปกครองส่วนท้องถิ่นประจำปีงบประมาณนั้น ทำให้แนวทางในการดำเนินงานในปีงบประมาณนั้น ขององค์กรปกครองส่วนท้องถิ่นมีความชัดเจนในการปฏิบัติมากขึ้น มีการประสานและบูรณาการการทำงานกับหน่วยงานและการจำแนกรายละเอียดต่าง ๆ ของแผนงาน/โครงการ ในแผนการดำเนินงานจะทำให้การติดตามประเมินผลเมื่อสิ้นปีมีความสะดวกมากขึ้นอีกด้วย

จากระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 (หมวด 5 ข้อ 26,27) ได้กำหนดให้องค์กรปกครองส่วนท้องถิ่นจัดทำแผนการดำเนินงานโดยมีขั้นตอน  ดังนี้

1.  คณะกรรมการสนับสนุนการจัดทำแผนพัฒนารวบรวมแผนงาน/โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

2.  คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ  เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

3.  แผนการดำเนินงานให้จัดทำเสร็จภายในเดือนธันวาคมของปีงบประมาณนั้น หรือภายในสามสิบวันนับตั้งแต่วันที่ตั้งงบประมาณดำเนินการหรือได้รับแจ้งแผนงาน/โครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินงานในพื้นที่องค์กรปกครองส่วนท้องถิ่นในปีงบประมาณนั้น การขยายเวลาการจัดทำแผนและการแก้ไขแผนการดำเนินงานเป็นอำนาจของผู้บริหารท้องถิ่น
ระยะเวลาในการจัดทำแผนการดำเนินงาน

แผนการดำเนินงานต้องจัดทำให้เสร็จภายในเดือนธันวาคมของปีงบประมาณนั้น ๆ หรือภายในสามสิบวันนับแต่วันที่อนุมัติให้เพิ่มเติมหรือเปลี่ยนแปลงแผนพัฒนาสามปี เพื่อให้ดำเนินโครงการในปีงบประมาณนั้น

ผู้บริหารมีอำนาจขยายเวลาการจัดทำแผนการดำเนินงานตามวรรคหนึ่ง
แนวทางในการจัดทำแผนการดำเนินงาน

แผนการดำเนินงานเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงาน และการประเมินผล ดังนั้นแผนปฏิบัติการจึงมีแนวทางในการจัดทำ ดังนี้

1.  เป็นแผนที่แยกออกมาจากแผนพัฒนา และมีลักษณะเป็นการดำเนินการ  (Action Plan)

2.    จัดทำหลังจากที่ได้มีการจัดทำงบประมาณรายจ่ายประจำปีแล้ว

3.  แสดงถึงเป้าหมาย รายละเอียดกิจกรรม งบประมาณ ระยะเวลาดำเนินการที่ชัดเจน  
                 และแสดงถึงการดำเนินงานจริง

4.  เป็นการรวบรวมข้อมูลจากทุกหน่วยงานที่จะเข้ามาดำเนินการในพื้นที่องค์กรปกครอง  
                 ส่วนท้องถิ่น
วัตถุประสงค์ของแผนการดำเนินงาน

1.  เพื่อให้การปฏิบัติงานเป็นไปอย่างมีเป้าหมายตามยุทธศาสตร์และบรรลุวัตถุประสงค์
                 ของโครงการ/กิจกรรมที่ตั้งไว้

2.  เพื่อให้การตรวจสอบและติดตามการดำเนินงานมีความชัดเจน

3.  เพื่อให้ทราบถึงความก้าวหน้าของกิจกรรม/โครงการ

4.  เพื่อให้ทราบถึงความก้าวหน้าของการดำเนินงานในแต่ละไตรมาส

5.  เพื่อให้การติดตามและประเมินผลการดำเนินงานได้ชัดเจน
ขั้นตอนการจัดทำแผนการดำเนินงาน
ขั้นตอนที่  1  การเก็บรวบรวมข้อมูล

คณะกรรมการสนับสนุนการพัฒนาท้องถิ่น เก็บรวบรวมข้อมูลโครงการ/กิจกรรมที่มีการดำเนินการจริงในพื้นที่องค์กรปกครองส่วนท้องถิ่น  ซึ่งจะมีทั้งโครงการ/กิจกรรมขององค์กรปกครองส่วนท้องถิ่นแห่งนั้นเองและโครงการ/กิจกรรมที่หน่วยงานอื่นจะเข้ามาดำเนินการในพื้นที่
โดยข้อมูลดังกล่าวอาจตรวจสอบได้จากหน่วยงานในพื้นที่และตรวจสอบจากแผนปฏิบัติการพัฒนาจังหวัด/อำเภอหรือกิ่งอำเภอแบบบูรณาการ
ขั้นตอนที่ 2  การจัดทำร่างแผนการดำเนินงาน

คณะกรรมการสนับสนุนการพัฒนาท้องถิ่น จัดทำร่างแผนการดำเนินงานโดยพิจารณาจัดหมวดหมู่ให้สอดคล้องกับยุทธศาสตร์และแนวทางการพัฒนาของท้องถิ่นกำหนดไว้ในแผนยุทธศาสตร์การพัฒนาขององค์กรปกครองส่วนท้องถิ่น  โดยมีเค้าโครงแผนการดำเนินงาน  2  ส่วน คือ 

ส่วนที่  1  บทนำ

ส่วนที่  2  บัญชีโครงการ/กิจกรรม
ขั้นตอนที่ 3  การประกาศใช้แผนการดำเนินงาน

คณะกรรมการพัฒนาองค์กรปกครองส่วนท้องถิ่นพิจารณาร่างแผนการดำเนินงานแล้ว เสนอผู้บริหารท้องถิ่น เพื่อประกาศใช้เป็นแผนการดำเนินงาน  ให้องค์กรปกครองส่วนท้องถิ่น จัดทำประกาศขององค์กรปกครองส่วนท้องถิ่น  ประจำปีงบประมาณ  เพื่อปิดประกาศโดยเปิดเผยให้สาธารณชน ได้ทราบและสามารถตรวจสอบได้
ประโยชน์ของแผนการดำเนินงาน

1.  การดำเนินงานเป็นไปตามกรอบนโยบายและยุทธศาสตร์/แนวทางที่วางไว้

2.  การดำเนินงานตามโครงการ/กิจกรรมของ อบต.มะม่วงสองต้น เป็นไปตามเป้าหมายและ 
                 บรรลุวัตถุประสงค์ที่ตั้งไว้

3.  สามารถตรวจสอบและติดตามการดำเนินงานได้ชัดเจน

4.  สามารถทราบถึงความก้าวหน้าของโครงการและแก้ไขปัญหาได้ทันท่วงที

5.  ทราบถึงผลการดำเนินงานในแต่ละไตรมาส

6.  สามารถติดตามและประเมินประสิทธิภาพประสิทธิผลที่เกิดขึ้นจริงเพื่อให้การใช้ 
                 งบประมาณเป็นไปอย่างคุ้มค่าและประหยัด

           จากขั้นตอนการจัดทำแผนการดำเนินงาน สามารถเขียนเป็นแผนภูมิได้ดังนี้




















ประกาศองค์การบริหารส่วนตำบลมะม่วงสองต้น
เรื่อง  ให้ใช้แผนการดำเนินงาน ประจำปีงบประมาณ พ.ศ.2552
.....................................................................


ด้วยองค์การบริหารส่วนตำบลมะม่วงสองต้น   อำเภอเมืองนครศรีธรรมราช จังหวัดนครศรีธรรมราช    ได้ดำเนินการจัดทำแผนการดำเนินงาน    ประจำปีงบประมาณ  พ.ศ.2552  เสร็จเรียบร้อยแล้วนาน ประจำปีงบประมาณณ

อาศัยอำนาจตาม ข้อ 26  แห่งระเบียบกระทรวงมหาดไทยว่าด้วย การจัดทำแผนพัฒนาขององค์กรปกครองส่วนท้องถิ่น พ.ศ.2548   จึงประกาศใช้แผนการดำเนินงานขององค์การบริหารส่วนตำบลมะม่วงสองต้น  เพื่อเป็นแนวทางการปฏิบัติงานประจำปีงบประมาณ พ.ศ.2552  ต่อไป
จึงประกาศให้ทราบโดยทั่วกัน
ประกาศ  ณ  วันที่  9     เดือน ธันวาคม พ.ศ. 2551

   ปราโมทย์  สวนประพัฒน์
  (นายปราโมทย์  สวนประพัฒน์)
นายกองค์การบริหารส่วนตำบลมะม่วงสองต้น
รวบรวมโครงการ/กิจกรรม





พิจารณาร่างแผนดำเนินงาน





เสนอร่างแผนดำเนินงาน





จัดทำร่างแผนการดำเนินงาน





เสนอร่างต่อผู้บริหารท้องถิ่น





ผู้บริหารท้องถิ่นให้ความเห็นชอบ


อบ





ประกาศใช้





องค์กรปกครอง่ส่วนท้องถิ่น





หน่วยงานอื่น





คณะกรรมการสนับสนุนการจัดทำแผนพัฒนาท้องถิ่น





คณะกรรมการสนับสนุนการจัดทำแผนพัฒนาท้องถิ่น





คณะกรรมการสนับสนุนการจัดทำแผนพัฒนาท้องถิ่น





คณะกรรมการพัฒนาท้องถิ่น





ผู้บริหารท้องถิ่น








